Cont zij allen lieden dat wout de conick zone wijlen jans van
brecht en lijsbeth merens zijn huysvr in yegewordicheyden der
scepen van loeven gestaen hebben genome ende bekint dat zij
genomen hebben teghen mychiele van potsuynsberghe thof desselfs
mychiels geheeten van mulstede metten huysen hoeven wynnen lande
bempden eeusselen heythoeve ende allen anderen zijnen toebehoirten
geleghen te zanthoven ende te pulderbosch ende dair omtrint
gelijc dat voirmaels hector de ledichde en jan van hove in pech
tinghen gehouden heeft Te houden te hebben en te wynnen van
half meerte naestcomen eene termijn van tweelc jairen lanck
deen nae dander zonder middel vervolgende Elx jaers daeren
ro
bynnen om ende voe thien zisteren elc ziste te vie vierdelen
goet ende payabel der maten van lyere met wanne ende
vlogelen wael bereyt ende om vijf pont groote brabants tsinte
mertensmesse inden wynter te betalen en tvoirs tcoren te lyere
te leven den voirs mychiele telken tmijne als vervolchgde schout
Item es vorweerde dat de voirs wynnen den grontchijs ende erfpacht
jairlijcx in afcortingen des voirs steet betalen sullen alsoe in
tijts dat dair gheene scade af en come Item sullen de voirs
wynne de huysinge vanden voirs hove houden den voirs
termijn duerende in redelicheiden van onder tymeringhen decken
ende plecken watervast Behalven oft dair yet behoefde van
nyeuwer tymeringhen dat de selve wynnen daer toe halen sullen
de ghereetscap en den werck lieden den montcost gheven ende
de voirs mychiel sal de dachueren ende stoffe betalen Item
sullen de voirscr wynne de voirs goede houden wynnen werven
t
ge
ende mesten wel en loflijck reengenoeten boven ende beneden en
die laten thueren afscheyden gelijc aldair costumelijck es Item waert
sake dat int voirs hof eenighe scade geschiede van brande dat
toequame bij toedoene oft versuempt des voirs wynne oft
zijnder familien Soe es vorweerde datmen die den voirs
mychiele oprichten sal ter taxacien van goeden mannen hen
des verstaende Item en sullen de voirs wynne gheen recht
hebben int hout staende opden rodenhoff Maer anders sullen
zij op dandere goede schaerhout moeghen houwen als tijtverdich
sijn sal ter goeder trouwen Item sal de voirscr mychiel als hij